བཙུན་པ་འཇམ་པའི་དབྱངས་སམ་ད་ལྟ་མཆིམས་འཇམ་པའི་དབྱངས་སུ་གྲགས་པ་ནི།བཅོམ་ལྡན་རིག་རལ་གྱི་སློབ་མ་ཡིན་པ་དང་།བླ་མ་བཅོམ་ལྡན་པ་ལ་འཇིགས་སྣང་བསྐུལ་བའི་རྐྱེན་གྱིས་བཀའ་བཀྱོན་གནང་སྟེ།ཆོས་གྲལ་ནས་ཕུད་པས་ས་སྐྱར་ཕེབས་ཏེ་བཞུགས་པ་དང་དེ་རྗེས་ཧོར་ཡུལ་དུ་བྱོན་ཏེ།ཧོར་རྒྱལ་པོ་བྷུ་ཡན་ཐུའི་དབུའི་མཆོད་གནས་གནང་།རྒྱལ་པོས་པཀྵིའི་མཚན་གནས་ཕུལ།བླ་མ་བཅོམ་ལྡན་པ་ལ་ཟང་ཟིང་གི་དངོས་པོ་གང་མང་བསྐུར་ཡང་ཐུགས་མ་མཉེས།མཐར་སྣག་ཚ་སྒམ་ཆུང་གང་བསྐུར་བས་ཤིན་ཏུ་མཉེས།རྗེས་སུ་ཁོང་གིས་སྣག་ཤོག་སོགས་ཀྱིས་མཐུན་རྐྱེན་སྦྱར་བ་ལས་བཀའ་བསྟན་རྣམས་ཡི་གེར་བྲིས་ཏེ་ཕྱོགས་སྒྲིག་གནང་བར་གྲགས་ནའང་།དམ་པ་འདིའི་རྣམ་ཐར་གསལ་པོ་ཞིག་ད་སྔ་སུས་ཀྱང་མཇལ་རྒྱུ་བྱུང་མི་འདུག་ལ།འཁྲུངས་འདས་ཀྱི་ལོ་ཚིགས་ཀྱང་གསལ་པོ་ཞིག་མེད་པས་དུང་དཀར་ཚིག་མཛོད་སོགས་སུ་དམ་པ་འདི་དང་མཆིམས་ནམ་མཁའ་གྲགས་གཉིས་མི་གཅིག་ཡིན་པར་བཤད་པ་དང་།མཛོད་འགྲེལ་མངོན་པའི་རྒྱན་ཡང་མཆིམས་ནམ་མཁའ་གྲགས་ཀྱིས་མཛད་པར་གསུངས་པ།གྲྭ་ས་དང་བཤད་གྲྭ་ཁག་ཏུ་འགྲེལ་པ་མངོན་པའི་རྒྱན་ལ་མཆིམས་མཛོད་ཅེས་གྲགས་པ་སོགས་ནོར་བ་མང་དག་ཅིག་འབྱུང་གིན་ཡོད་པ་དེ་དག་གི་ཆེད།ཐོག་མར་འབྲེལ་ཡོད་སྣར་ཐང་དང་དེའི་གདན་རབས་སོགས་ཀྱི་སྐོར་ནས་གླེང་བསླངས་ཏེ་དམ་པ་དེ་ངོ་སྤྲོད་བྱེད་པ་ལ།